OpenLLM-France/wikimedia huggingface dataset:
# Les mans buides

Les mans buides és una pel·lícula de comèdia dramàtica del 2003 en coproducció hispanofrancesa dirigida per Marc Recha, en el que és el ser tercer llargmetratge. Ha estat rodada en català i francès a Portvendres. Fou seleccionada per competir a la secció Un Certain Regard del 56è Festival Internacional de Cinema de Canes.

## Sinopsi

A una localitat fronterera de la Catalunya del Nord, un dels protagonistes, Perroquet, és un lloro que veu com la seva ama, Madame Catherine, ha mort pels seus excessos i li demanen a Eric que l'enterri. Un altre personatge i base de la història és Gerard, un desconegut que busca feina i recorre el país en tren; en un d'ells es creua amb la controladora Sophie. El director pretén una reflexió sobre la incomunicació i l'absència, sobre la mort i la pèrdua d'identitat.

## Repartiment

* Dominique Marcas: Madame Catherine
* Jérémie Lippmann: Axel
* Olivier Gourmet: Eric
* Eduardo Noriega: Gérard
* Jeanne Favre: Lola
* Sébastien Viala: Philippe
* Rajko Nikolic: Monsieur Georges
* Eulàlia Ramon: Maria
* Mireille Perrier: Sophie
* Mireia Ros: Anna

## Premis

* II Premis Barcelona de Cinema: millor muntatge.
* Premis Butaca de 2004: nominada a la millor pel·lícula.
* Prix Arlequin al millor guió de 2002.

## Referències

* ↑ Les mans buides a esadir.cat
* ↑ "Les mans buides", de Marc Recha, competirà en la secció Un Certain Regard, a Canes, ccma.cat, 23 d'abril de 2003
* ↑ Marc Recha presenta a Canes "Les mans buides", una reflexió sobre la incomunicació i l'absència, ccma.cat, 16 de maig de 2003
* ↑ "Mi vida sin mí" i "A la ciutat" s'emporten els Premis Barcelona de cinema més importants, ccma.cat, 27 de gener de 2004
* ↑ L'actor Iago Pericot i el dramaturg Feliu Formosa rebran el Premi Butaca Honorífica, ccma.cat, 22 de novembre de 2004
* ↑ «Guanyadors del Prix Arlequin 1986-2017». Arxivat de l'original el 2020-05-16. [Consulta: 13 abril 2020].

## Enllaços externs

* Fronteras y residuos de un presente esquizofrénico. Les mans buides de Marc Recha per Angel Quintana. Nosferatu. Revista de cine. (46):51-55. (castellà)
# Leucadendron salicifolium

Leucadendron salicifolium és una espècie d'angiosperma de la família de les proteàcies (Proteaceae) endèmica de Sud-àfrica.

## Característiques

És un arbust d'una sola tija que pot arribar a fer fins a 3 metres d'alçada. Les seves fulles són estretes, glabres i en forma de falç i poden fer fins a 60 mm de llarg. Tenen poques fulles involucrals les quals tenen un color groguenc i les bràctees també involucrals són grogues. Els caps florals fan uns 10 mm de diàmetre i amb una lleugera olor de fruites.

## Reproducció

Com totes les espècies de Leucadendron, és dioica, és a dir, les flors masculines i femenines són produïdes en plantes separades. Les flors estan disposades en caps densos a les puntes de les branques. Les fulles que envolten els caps de les flors es coneixen com a fulles involucrals les quals no canvien de color mentre l'arbre està en flor. Els arbres masculins són més cridaners, les seves flors són més prolífiques, més vistoses, les seves fulles són d'un brillant més argentat i les flors són caps grocs lluents i rodons. En els arbres femenins sembla que costa més trobar-ne les flors, ja que les fulles involucrals amaguen les flors i no són tan brillants. A més les flors semblen que es troben més amunt i costa arribar-hi des de baix. L'època de floració és del setembre a l'octubre.

## Ecologia i distribució

Leucadendron salicifolium es troba en rierols i filtracions tant en planes com en pendents del sud-oest del Cap, Sud-àfrica.

## Etimologia

El nom del gènere Leucadendron ve derivat del mot grec leukos que significa blanc i dendron que significa arbre. L'epítet específic del nom científic és salicifolium que deriva de salix referent als salzes i folium a les fulles.

## Referències

* ↑ «WFO - Leucadendron salicifolium (Salisb.) I.Williams». [Consulta: 26 juliol 2023].
* ↑ «Leucadendron salicifolium a EOL» (en anglès). [Consulta: 11 març 2015].
* ↑ http://www.winternet.com/~chuckg/dictionary/dictionary.161.html

## Bibliografia

* Manning, John. Field Guide to fynbos. Photography by Colin Paterson-Jones. Struik Publishers, Cape Town, First Edition 2007. ISBN 9781770072657.
# Li Xiaopeng

Li Xiaopeng (xinès simplificat: 李小鹏; xinès tradicional: 李小鵬; pinyin: Lǐ Xiǎopéng) és un gimnasta xinès, que s'especialitza en paral·leles i volta. Actualment té 15 títols mundials, més que alguns altres gimnastes de la Xina.

## Primers anys

Va néixer el 27 de juliol de 1981 a Changsha, Hunan. Començà entrenar-se a l'Escola d'Esports de Changsha a Hunan a l'edat de 6 anys i fou un membre de l'equip provincial Hunan als 12. A l'edat de 15, se'l seleccionà a l'equip nacional.

## Equip Nacional

A 16, Li Xiaopeng es convertia en el més jove del món campió de gimnàstica. Al mateix esdeveniment, Li també rebia una medalla de plata per a paral·leles.
Al Campionat Mundial de Gimnàstica de 1999, Li era part de l'equip xinès per convenir al campió d'equip d'homes. Individualment, guanyà la seva primera medalla d'or en volta. Tanmateix, el seu fracàs en paral·leles deixava alguna cosa per ser desitjada, que l'empenyia a entrenar-se més dur per als Jocs Olímpics d'Estiu de 2000.
Als Jocs Olímpics d'Estiu de 2000, el Li i els seus membres donaren una actuació excepcional, guanyant la medalla d'or a la competició per equips dels homes. Li també guanà una medalla d'or individual en paral·leles.
A l Campionat Mundial de Gimnàstica de 2003, Li Xiaopeng era l'única persona per guanyar tres medalles d'or, és a dir per a la final d'equip d'homes, volta i paral·leles. Així que se'l votà com el Gimnasta Mundial 2003.
Tanmateix, a causa d'una lesió de peu, l'actuació de Li en els Jocs Olímpics d'Estiu de 2004 era insatisfactòria. La Xina acabà 5a a l'equip dels homes de la final, i Li només podia portar-se un bronze en paral·leles, després de ser derrotat en competicions essencials des de 2000.
Li havia estat patint d'una lesió de turmells crònica i tenia una operació el 2005. Descansava durant aquell any sencer, abstenint-se de participar en algunes competicions.
El 2006, feia un retorn reeixit guanyant un or en paral·leles a la Final de Sèries de la Copa Mundial a São Paulo.
El 2008, guanyà la medalla d'or per a l'equip d'homes als Jocs Olímpics d'estiu de 2008, superant Li Ning que tenia 15 títols mundials, més que qualsevol altre gimnasta a la Xina.
# Leuconostoc mesenteroides

Leuconostoc mesenteroides és una espècie de bacteri làctic, Gram-positiu, normalment associat amb la fermentació, sota condicions de salinitat i relativa baixa temperatura. Aquest bacteri en particular produeix polisacàrids (dextrans) i que són utilitzats en solucions col·loidals artificials en la fluïdoteràpia en humans. Les seves condicions de creixement òptimes són als 30 °C de temperatura i amb un valor 6-6,5 de pH. En canvi, la temperatura i el pH òptims en els que genera bacteriocines són els 25 °C i pH 5,5.

## Referències

* ↑ «Leuconostoc_mesenteroides». [Consulta: 13 novembre 2022].
* ↑ Mataragas, M.; Metaxopoulos, J.; Galiotou, M.; Drosinos, E.H. «Influence of pH and temperature on growth and bacteriocin production by Leuconostoc mesenteroides L124 and Lactobacillus curvatus L442». Meat Science, 64, 3, 01-07-2003, pàg. 265–271. DOI: 10.1016/S0309-1740(02)00188-2. ISSN: 03091740 [Consulta: 30 juliol 2023].
# Llanda

* Per a altres significats, vegeu «Llanda (desambiguació)».
La llanda (o llanta) és l'element de forma circular, normalment metàl·lica, sobre la qual s'assenta un pneumàtic i que el manté unit l'eix de la roda. És un suport rodó, normalment amb obertures per aconseguir lleugeresa i alhora per permetre un flux d'aire. Hom pot trobar una llanda en vehicles com ara automòbils, motocicletes, camions, avions o bicicletes. També s'usa com a part del tuning.

## Galeria

* Llanda d'aliatge d'un Koenigsegg CCX.
* Llanda d'un F1
* Llanda de radis per bicicleta.
* Llanda de competició per a bicicleta.
* Llandes al tren d'aterratge d'un Airbus A380.
* Llanda d'una motocicleta.
* Llanda d'aliatge del Maybach Exelero.
* Llanda d'acer per Automòbil tot terreny.
* Llandes de competició de Tyrrell P34.
* Llanda lleugera per camió.
* Detall de llanda de bicicleta tipus Westwood usades en frens de vareta.

## Vegeu també

* Tapaboques (llanda)

## Referències

* ↑ «llanta». Diccionari de la llengua catalana de l'IEC. Institut d'Estudis Catalans.
# Linares (desambiguació)

«Linares» té aquests significats:
* Toponímia:
** Província de Linares, província a la regió del Maule (Xile)
** Linares (Xile), municipi de la província de Linares
** Linares (Allande), parròquia del conceyu asturià d'Allande
** Linares de la Sierra, poble de la província de Huelva a la comarca de Sierra de Huelva (Andalusia)
** Linares de Riofrío, municipi de la província de Salamanca de la comunitat autònoma de Castella i Lleó
** Linares (San Martín), parròquia del conceyu asturià de San Martín del Rey Aurelio
** Linares (Jaén), municipi de la província de Jaén (Andalusia)
** Linares de Mora, municipi de la província de Terol (Aragó)
** Palau de Linares, palau a la vila de Madrid
* Biografies:
** Abelardo Linares (Sevilla, 1952), poeta, bibliòfil i editor espanyol
** Arsenio Linares y Pombo (València, 1848 – Madrid, 1914), militar i funcionari del govern espanyol
** Emilio Herrera Linares (Granada, 1879 - Ginebra, 1967), militar espanyol
** Fernando Tocornal Linares (Laredo, 1961), futbolista càntabre que ocupava la posició de migcampista
** Rebeca Linares o Verónica Linares (Sant Sebastià, 1983), actriu porno basca
** Soledad Linares Rodríguez (San Martín de Valdeiglesias, província de Madrid, 1950), política valenciana
** Joan Linares i Delhom (? - ciutat de Mèxic, 1947), home de negocis català i alcalde de Palafrugell de 1914 a 1916
** Jesús Linares Loaiza (Cadis, 1958), conegut com a Chico Linares, futbolista i entrenador andalús
** José Antonio González Linares (San Felices de Buelna, 1946), ciclista espanyol
* Organitzacions: Club Deportivo Linares, club de futbol andalús de la ciutat de Linares
# Linares de Riofrío

Linares de Riofrío és un municipi de la província de Salamanca de la comunitat autònoma de Castella i Lleó.
És el poble on va néixer el filòsof Fernando Broncano Rodríguez.

## Referències

* ↑ «Sierra Chica» (en español). Instituto Geográfico Nacional, [Consulta: 3 diciembre 2011].
# Lliga palestina de futbol

La Lliga palestina de futbol és la màxima competició futbolística de l'estat de Palestina.
Ja des dels anys vint del segle xx, sota el mandat britànic de Palestina, es disputaven diverses lligues a la regió, en les quals participaven principalment equips britànics i jueus. No fou fins després de la II Guerra Mundial que es creà la Federació Esportiva Àrab de Palestina (Arab Palestine Sports Federation, APSF), la qual va organitzar el seu primer torneig de futbol entre clubs àrabs de la regió la temporada 1944-45. Abans, els clubs àrabs pertanyien a la PFA (Associació Palestina de Futbol), juntament amb equips britànics, jueus i grecs.
Als anys noranta, amb la creació de l'Autoritat Nacional Palestina, es disputà el campionat palestí en diverses ocasions, però els problemes de comunicació entre la franja de Gaza i Cisjordània han portat a la disputa de dues lligues palestines separades, la Lliga de Cisjordània de futbol i la Lliga de Gaza de futbol.

## Historial

Font:

### Campionat APSF

* 1938: Al-Arabi (Jerusalem) venç Al-Qawmi (Jaffa)
* 1944-45: Islamic SC (Jaffa) 2-0 Orthodox Club (Jerusalem)
* 1945-46: Shabab Al-Arab (Haifa) venç Islamic SC (Jaffa)
* 1946-47: Shabab Al-Arab (Haifa) 5-1 Islamic SC (Jaffa)

### Campionat de Palestina

* 1996: Khadamat Rafah
* 1997: Markaz Shabab Al-Am'ari
* 1998: Khadamat Rafah
* 1999: desconegut
* 2000: desconegut
* 2001: cancel·lat
* 2002: Al-Aqsa

## Notes

* ↑ possiblement Shabab Khan Younes o Wadi Al-Neiss (finalistes de la Supercopa 2000).

## Referències

* 1 2 3 «Palestina - List of Champions and Cup Winners». RSSSF [Consulta: 14 setembre 2017].
# Litoria dorsivena

Litoria dorsivena és una espècie de granota del gènere Litoria de la família dels hílids. Originària de Papua Nova Guinea.
# Lliga de Príncipe de futbol

La Lliga de Príncipe de futbol és la màxima competició futbolística organitzada per la Federação Santomense de Futebol per l'illa de Príncipe. El campió disputa el Campionat de São Tomé i Príncipe de futbol.

## Clubs de 2015

* 1º de Maio
* FC Porto Real
* GD Os Operários
* GD Sundy
* Sporting Clube do Príncipe
* UDAPB

## Historial

* 1977 :
* 1978 :
* 1979 :
* 1980 :
* 1981 :
* 1982 :
* 1983 : no es disputà
* 1984 :
* 1985 : FC Porto Real
* 1986 : no es disputà
* 1987 : no es disputà
* 1988 : no es disputà
* 1989 : GD Sundy
* 1990 : GD Os Operários
* 1991 : no es disputà
* 1992 : no es disputà
* 1993 : GD Os Operários
* 1994 : no es disputà
* 1995 : no es disputà
* 1996 : no es disputà
* 1997 : no es disputà
* 1998 : GD Os Operários
* 1999 : FC Porto Real
* 2000 : GD Sundy
* 2001 : GD Sundy
* 2002 : no es disputà
* 2003 : 1º de Maio
* 2004 : GD Os Operários
* 2005 : no es disputà
* 2006 : no es disputà
* 2007 : UDAPB
* 2008 : no ese disputà
* 2009 : GD Sundy
* 2010 : no es disputà
* 2011 : Sporting Clube do Príncipe
* 2012 : Sporting Clube do Príncipe
* 2013 : FC Porto Real
* 2014 : FC Porto Real
* 2015 : Sporting Clube do Príncipe
* 2016 : Sporting Clube do Príncipe
* 2017 : GD Os Operários
* 2018 : FC Porto Real

## Referències

* ↑ RSSSF.com
* ↑ RSSSF.com
* ↑ RSSSF.com
* ↑ RSSSF.com
* ↑ RSSSF.com
* ↑ RSSSF.com
* ↑ RSSSF.com
# Llac Tarim

El Llac Tarim fou una regió històrica postglacial que antigament va cobrir una regió de més de 10.000 km², a la conca del Tarim a Xinjiang (Xina). Les seves restes són avui dia la regió de Lob Nor. Se n'ha atribuït la desaparició a l'activitat humana, en un desastre ambiental comparable a la regressió del mar d'Aral des de mitjans de la dècada del 1960.

## Referències

* ↑ Mischke, S.; Liu, C.; Zhang, J.; Zhang, C.; Zhang, H.; Jiao, P.; Plessen, B. «The world's earliest Aral-Sea type disaster: the decline of the Loulan Kingdom in the Tarim Basin» (en anglès). Scientific Reports, 7, 1, 2017. DOI: 10.1038/srep43102. ISSN: 2045-2322.
# Llenguado nassut

El llenguado nassut (Pegusa lascaris) és un peix teleosti de la família dels soleids i de l'ordre dels pleuronectiformes.

## Alimentació

Menja poliquets, gambes, crustacis i bivalves.

## Distribució geogràfica

Es troba a les costes de l'Atlàntic oriental, Mar Mediterrània i Mar Negra.

## Referències

* ↑ The Taxonomicon (anglès)
* 1 2 FishBase (anglès)
# Llengua önge

L'Önge és una llengua gairebé extingida de les illes Andaman, a l'Índia. L'any 1996 comptava amb 94 parlants, gairebé tots monolingües. És una de les dues llengües onganes i una de les poques llengües parlades a les Andaman que sobreviu a l'hindi.

## Referències

* ↑ Blevins (2007:156)
* ↑ Nordhoff, Sebastian; Hammarström, Harald; Forkel, Robert; Haspelmath, Martin, eds. (2013). "Ongan". Glottolog 2.2. Leipzig: Max Planck Institute for Evolutionary Anthropology.
* ↑ Önge language - The Ethnologue.

## Bibliografia

* Blevins, Juliette «A Long Lost Sister of Proto-Austronesian? Proto-Ongan, Mother of Jarawa and Onge of the Andaman Islands». Oceanic Linguistics, 46, 1, 2007, p. 154–198. DOI: 10.1353/ol.2007.0015.
# Lleó (jurista)

Lleó (en llatí Leo o Leon , en grec Λεών) fou un jurista romà d'Orient que va viure en temps de Teodosi II o una mica després.
És esmentat per Sidoni Apol·linar que diu: Sive ad doctiloqui Leonis aedes, Quo bis sex tabulas docente juris, Ultro Claudius Appius lateret, Claro obscurior in decemviratu, on s'indica que les Lleis de les dotze taules encara eren importants en aquell temps i que Lleó n'era un bon intèrpret. Un jurista amb el mateix nom era contemporani de Justinià I.

## Referències

* ↑ Leo or Leon a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 749
Viccionari
# Lockheed U-2

El Lockheed U-2, conegut com a "Dragon Lady", és un avió de reconeixement d'un sol motor i alta altitud operat per la Força Aèria dels Estats Units i la CIA des dels anys 50. Utilitzat per recollir informació d'intel·ligència a gran altitud i en totes les condicions meteorològiques, ha participat en diverses missions durant la Guerra Freda i en conflictes posteriors com l'Afganistan i l'Iraq.

## Desenvolupament

Després de la Segona Guerra Mundial, l'exèrcit dels EUA va buscar millors capacitats de reconeixement aeri per evitar ser sorprès com havia passat a Pearl Harbor. El disseny original de l'U-2 va ser aprovat el 1954 i el seu primer vol va tenir lloc el 1955.

## Història operativa

L'U-2 va sobrevolar territoris comunistes durant la Guerra Freda, incloent la Unió Soviètica, la Xina, el Vietnam i Cuba. El 1960, l'U-2 de Gary Powers va ser abatut sobre la Unió Soviètica, un esdeveniment clau durant el conflicte de la Guerra Freda. L'U-2 també va ser fonamental durant la Crisi dels Míssils de Cuba el 1962.

## Variants

Les variants inclouen els models TR-1, U-2R, i U-2S, amb diverses millores tècniques per adaptar-se a les necessitats modernes de reconeixement.

## Exposició

Diversos U-2 es troben en exhibició a museus com el National Air and Space Museum.
# Llucià Oslé i Sáenz de Medrano

Llucià Oslé i Sáenz de Medrano (Barcelona, 13 de novembre de 1880 - ídem, 17 de gener de 1951) fou un escultor català. Treballà en col·laboració amb el seu germà Miquel.

## Biografia

Va néixer al carrer de Santa Anna de Barcelona, fill del militar Rafael Oslé i Carbonell, natural de Barcelona, i de Càndida Sáenz de Medrano i Duate, natural d'Aldeanueva de Ebro.
S'inicià com a aprenent a la foneria Masriera i Campins, on ja treballava el seu germà Miquel, i on coincidiren amb Manolo Hugué. També foren deixebles de Josep Montserrat i Portella. S'emmarcaren dins d'un estil realista d'aire acadèmic. Ambdós foren catedràtics d'escultura a l'Escola de Belles Arts de Barcelona.
Rebé nombroses distincions per la seva obra: a l'Exposició de Belles Arts de Barcelona de 1896 obtingué menció honorífica; el 1907, rebé la primera medalla a Barcelona amb La Pobladora; el 1908, primera medalla a Madrid amb Presos.

## Obra

Entre la seva obra conjunta destaquen:
* Monument a l'Exposició, Saragossa (1909).
* El Campió, escultura de Santiago Massana "Tiago", per a l'Estadi Olímpic (va ser presentada l'any 1912).
* Monument a Fortuny, Barcelona (1922).
* Monument a Mossèn Jacint Verdaguer, Barcelona (1924).
* Mausoleu de les Heroïnes de Santa Bàrbara, Girona (1925).
* Font de la Plaça d'Espanya, Barcelona (1929).
* Treball i Saviesa, Plaça de Catalunya, Barcelona (1929).
* Monument als caiguts al fossat de Santa Helena del Castell de Montjuïc, Barcelona (1940).
* Escultura de la Mare de Déu a la cúpula de la Basílica de la Mercè, Barcelona (1945-1949).
* Placa de les noces d'or del Futbol Club Barcelona (1950).
* Capella del Santíssim, Canet de Mar (1950).

## Referències

* 1 2 Llibre de Naixements de l'Ajuntament de Barcelona, any 1880, foli 149, número de registre 5958.
* ↑ «Luciano Oslé Saénz de Medrano». La Vanguardia, 18-10-1951, pàg. 51.
* ↑ Melendez, Luís «La pista de atletismo del Estadio está en plena construcción». Mundo Deportivo, 01-04-1965, pàg. 8.
* ↑ Rodríguez Codolá, M. «VI Exposición Internacional de Arte. Las superfcicies muertas y el tormento interior en la plástica». La Vanguardia, 29-06-1911, pàg. 9-10.
# Louis-Jean-Népomucène Lemercier

Louis-Jean-Népomucène Lemercier, (París, el 21 d'abril de 1771 - el 7 juny de 1840) va ser un poeta i dramaturg francès.

## Obra dramàtica

* Méléagre, tragèdia en 5 actes (1788)
* Clarisse Harlowe, drama, en vers (1792)
* Le Tartufe révolutionnaire, comèdia en 5 actes, en vers (1795)
* Le Lévite d'Éphraïm, tragèdia en 3 actes (1796)
* Agamemnon, tragèdia en 5 actes (1797)
* La Prude, comèdia (1797)
* Ophis, tragèdia en 5 actes (1798)
* Pinto, ou la Journée d'une conspiration, comèdie historica (1800)
* Isule et Orovèse, tragèdia en 5 actes (1803)
* Baudouin, empereur, tragèdia en 3 actes (1808)
* Plaute ou la Comédie latine, comèdia en 3 actes, en vers (1808)
* Christophe Colomb, comèdia històrica en 3 actes, en vers (1809)
* Charlemagne, tragèdia en 5 actes (1816)
* Le Frère et la Sœur jumeaux, comèdia en 3 actes, en vers (1816)
* Le Faux bonhomme, comèdia en 3 actes (1817)
* Le Complot domestique, ou le Maniaque supposé, comèdia en 3 actes et en vers (1817)
* Ismaël au désert ou l'origine du peuple arabe, escena oriental en vers (1818)
* La Démence de Charles VI, tragèdia en 5 actes (1820)
* Clovis, tragèdia en 5 actes (1820)
* Frédégonde et Brunehaut, tragèdia en 5 actes (1821)
* Louis IX en Égypte, tragèdia en 5 actes (1821)
* Le Corrupteur, comèdia en 5 actes i en vers (1822)
* Dame Censure, ou la Corruptrice, tragicomèdia en 1 acte i en prosa (1823)
* Richard III et Jeanne Shore, drama històric en 5 actes i en vers (1824)
* Les Martyrs de Souli, ou l'Épire moderne, tragèdia en 5 actes (1825)
* Camille, ou le Capitole sauvé, tragèdia en 5 actes (1826)
* L'Ostracisme, comèdia (1828)
* Richelieu ou la journée des dupes, comèdia en 5 actes, en vers
* L'Héroïne de Montpellier, melodrama en 5 actes (1835)
* Les Deux filles spectres, melodrama en 3 actes et en prosa (1827)
* Les serfs polonais, melodrama en 3 actes (1830)
# Louis-Hippolyte Boileau

Louis-Hippolyte Boileau (1898-1948) va ser un arquitecte francès.

## Principals realitzacions

* 1922 - Església de Cutry.
* 1925 - Monument als morts de la guerra 1914-18 de Longwy.
* 1925 - Restaurant Prunier (avinguda Victor-Hugo, 16, París, 16è districte).
* 1925 - Va participar en l'Exposició Art déco a París.
* 1931 - Pavellons de Togo (actual pavelló del centre budista al bosc de Vincennes) i del Camerun a l'Exposició colonial de 1931 amb Charles Carrière.
* 1937 - Palau de Chaillot en participació.
* 1937 - L'entrada del Parc des expositions de la porte de Versailles amb Léon Azéma.

## Enllaços externs

* Structurae

## Referències

* ↑ «Eglises du moyen age en lorraine».
* ↑ «www.patrimoine-de-france.org». Arxivat de l'original el 2007-09-26. [Consulta: 21 novembre 2008].
* ↑ «Musée du Bois (ancien).».
# Lori de Sulawesi

El lori de Sulawesi (Trichoglossus meyeri) és una espècie d'ocell de la família dels psitàcids que habita la selva humida de les muntanyes de Sulawesi. Tradicionalment s'ha considerat coespecífic del lori verd-i-groc.
# Lori de coroneta porpra

El lori de coroneta porpra (Glossopsitta porphyrocephala) és una espècie d'ocell de la família dels psitàcids que habita zones boscoses del sud-oest d'Austràlia Occidental i del sud d'Austràlia Meridional, Victòria i sud de Nova Gal·les del Sud.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia